










Приложение №2
Правила за ползване на мерите и пасищата на територията на Община Сатовча
( изготвени съгласно чл. 37и, ал.3, т2 на Закон за собствеността и ползването на земеделските земи)


Правилата за ползване на мерите и пасищата на територията на Община Сатовча са изготвени по изискванията на  Закона за собствеността и ползването на земеделските земи (чл. 37и, ал.3, т2), съгласно който тези правила съдържат: 
· перспективен експлоатационен план за паша;
· правила за определяне начина на разпределение на мерите и пасищата за общо и индивидуално ползване;

· правила за ползване на мери и пасища от ОПФ и при спазване на Условията за поддържане на земята в добро земеделско и екологично състояние и Националните стандарти, одобрени и определени със Заповед № РД 09-990 от 23.12.2009 г. на Министъра на земеделието и храните;

· частите от мерите и пасищата, предназначени предимно за косене;

· ветеринарна профилактика;

· построяване на навеси;

· охрана;

· мерки за опазване, поддържане и подобряване на мерите и пасищата;

· договори за наем и аренда на мерите и пасищата;

I.  ПЕРСПЕКТИВЕН ЕКСПЛОАТАЦИОНЕН ПЛАН ЗА ПАША

Перспективният експлоатационен план, е разработен на основание  и във връзка с       изпълнението на Общински план за развитие на община Сатовча 2014-2020г., Областна стратегия за регионално развитие на област с административен център Благоевград 2005-2015 и Програмата за развитие на селските райони в страната.

1. Дългосрочно опазване на пасищата в Община Сатовча, опазване на биологичното разнообразие с цел преобръщане на негативните промени, причинени от несъобразена с възможностите на природата паша, от изоставяне на пасищата и използване на земите за други цели.
2. В дългосрочен план да се повиши и капацитета за разработване и управление на агроекологични проекти. В тази връзка стопаните, кандидатстващи по мярка 214 «Агроекологични плащания» от ПРСР да се ползват с предимство след изтичане срока на договора  за удължаване до изтичане срока на задълженията, поети с първоначалното кандидатстване по мярката.

3. Установяване на контакти между управляващи, учени и земеделски стопани с цел постигане на максимална ефективност при използване на мерите и пасищата и достигане на максималния възможен екологичен ефект при ефективно разходване на средствата, получени чрез финасовите стимули на ЕС, предназначени за развитие на земеделието.

4. Създаване на модел за формиране на сдружения на земеделските производители, които ще допринесат за по-нататъшното социално развитие и икономически растеж на районите с пасища.
5. При разпределяне на пасищата да се отдаде приоритет на фермери, покрили европейските изисквания за ферми, както и тези с одобрени и изпълняващи в момента проекти по ПРСР за стабилизиране на икономическото състояние на фермите и утвърждаване като фактор за развитие на животновъдството.
II. ПРАВИЛА ЗА ОПРЕДЕЛЯНЕ НАЧИНА НА РАЗПРЕДЕЛЕНИЕ НА МЕРИТЕ И ПАСИЩАТА ЗА ОБЩО И ИНДИВИДУАЛНО ПОЛЗВАНЕ
1. Ежегодно, в срок до 01.11. общината предоставя на кметовете списък с данни на имотите, определени за ползване като мери и пасища, изготвен от ОС „Земеделие”.
2. Кметовете на населени места, съвместно с участъковите ветеринарни лекари в срок до 15.11. на съответната година изготвят и заверяват: 
- списък - образец на всички стопани, отглеждащи пасищни животни на територията на населеното място.

 - списъкът се заверява надлежно с подпис и печат от кмета на населеното място и участъковия ветеринарен лекар  и представя в общината до 30.11.
3. Ежегодно, в срок до 15.11.  собствениците на пасищни животни заявяват писмено желанието си за ползване на пасищата с подаване на заяление /по образец, одобрен от кмета на общината/ до кмета на общината /чрез кмета на населеното място/. Заявлението съдържа информация за броя на пасищните животни и за начина на ползване на пасищата – индивидуално, при условията на общо ползване или чрез сдружение /като посочва упълномощеното от него лице, което да го представлява пред работната група/. 
      По смисъла на ЗСПЗЗ „общо ползване” е традиционна практика на жителите от       населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада. 
4. Достоверността за броя на животните на земеделските стопани се удостоверява със заверка /подпис и печат/  от участъковия ветеринарен лекар и се завежда в деловодната система на кметството.

5. На територията на всяко населено място се изгражда задължително работна група в състав: кмет, ветеринарен лекар /обсужващ ветеринарния участък/, стопаните, отглеждащи пасищни животни и/или представител на техните сдружения, ползвателите на земеделски земи, граничещи с прокарите и пасищата. В случаите, когато тези собственици са голям брой, същите излъчват упълномощени свои представители, записани в заявлението за участие в работата на работната група. Участието на ветеринарните лекари се съгласува с директора на РВМС.
6. Работната група разглежда постъпилите заявления и пропорционално на броя на животните на всеки стопанин извършва разпределение на наличните мери и пасища, съгласно предоставения от общината списък с данни за имотите. Групата определя и местоположението на прокарите на територията на съответното землище, които следва да се спазват от всички ползватели на пасищата при отвеждане на животните на паша. При неспазване прокарите за придвижване на селскостопански животни до местата за паша и водопоите се налагат санкции, съгласно Наредбата за обществения ред
7. Постъпилите заявления ежегодно се разглеждат на заседание на работната група, свикано от  кмета или кметския наместник на населеното място, в срок не по-късно от 30.11. В едноседмичен срок след заседанието на работната група се изготвя списъка с разпределение на пасищата.
Работната група заседава при наличие на обикновено мнозинство. Всички решения се вземат с обикновено мнозинство от присъстващите. На базата на заключенията на работната група, Общинския съвет взема решение за начина на разпределение на мерите и пасищата за общо и индивидуално ползване.          
В случаите, когато наличните мери и пасища са недостатъчни за паша на животните, за всички ползватели се прилага редукционен коефициент. При разпределяне на пасищата за индивидуално ползване следва да се има предвид следната последователност за разпределяне:

· С най-малък коефициент на редукция да се ползват онези фермери, които са регистрирани като земеделски производители по Наредба № 3 от 29 януари1999 г. за създаване и поддържане на Регистър на земеделските производители и фермите са регистрирани като животновъдни обекти съгласно ЗВД и обектите отговарят на изискванията на ЕС
· В землищата, където има мери и пасища, които не са необходими на земеделските стопани, отглеждащи пасищни животни, е необходимо да се предоставят на лица, които поемат задължение да ги подържат в добро земеделско и екологично състояние. 

8. В срок до 31.12. ежегодно, кметът /кметският наместник/ на населеното място  представя в общината: 
· Списък - образец на всички стопани, отглеждащи пасищни животни на територията на населеното място;
· Списък – Приложение 1, изготвен от работните групи по населени места с предложените за разпределение   мери и пасища от общинския поземлен фонд /ОПФ/ – за общо и индивидуално ползване;
9. В срок до 28.02. ежегодно Общинският съвет взема окончателно решение за одобряване или отхвърляне на предложенията на работните групи, създадени по населени места за годишното разпределение за общо и индивидуално ползване.
При отхвърляне на предложение на работна група на населено място, същото се    връща в съответното кметство за преработване в едноседмичен срок и след направените корекции повторно се внася на следващото заседание на Общинския съвет.
10. Ежегодно приеманите годишни планове  за паша и ползване на сено   се       допълват с общински мери и пасища. 

11. При подадено заявление за общо ползване на пасищата  въз основа на  Годишния      план,  кметът /кметският наместник/ на населеното място издава разрешителни за ползване за паша /сено/ на физически лица, за което подават заявление за паша и които лично съпровождат и се грижат за стадото си в пасището или са ангажирали и изрично посочили друго лице (пастир), което извършва това от тяхно име и за тяхна сметка. 
12. За издаване на разрешително за общо ползване, физическото лице /пастирът/ попълва и подписва Декларация за спазване на изискванията по процедурата за паша по образци, одобрени от кмета на общината.

13. Пастирът винаги е длъжен да носи в себе си своя екземпляр от разрешителното.

14. Пашата на селскостопански животни да се извършва в светлата част на денонощието. 
  15. Земеделски стопани – животновъди и/или техни сдружения, които кандидатстват за индивидуално ползване на пасища сключват договор с общината, съгласно чл. 37 и, ал.5 от ЗСПЗЗ. 
16. Стопаните, които кандидатстват за подпомагане по различните схеми на Общата селскостопанска политика, представят копие от Решението за предоставяне на общински мери и пасища за общо ползване  или договора, сключен с общината за индивидуално ползване, което им служи като правно основание за ползване на общинските мери и пасища за целите на чл. 41 от Закона за подпомагане на земеделските производители.
III. ПРАВИЛА ЗА ПОЛЗВАНЕ НА МЕРИ И ПАСИЩА ОТ ОПФ 
         При ползването на мери и пасища е необходимо да се спазва Системата за кръстосано съответствие в България, изградена от Законно установените изисквания за управление (ЗИУ) и Условията за добро земеделско и екологично състояние Методиката за прилагане на кръстосаното съответствие в България, утвърдена със Заповед РД-09-1102 от 08.08.2012г. на Министъра на Земеделието и храните

Показатели при извършване на проверки за спазване на стандартите и изискванията по кръстосано съответствие:

 Добро земеделско и екологично състояние

· Опазване на почвата от ерозия:


Национален стандарт 1.1. В земеделското стопанство с уникален идентификационен номер и обработваеми площи с размери над минималния според схемата за подпомагане (1 ха за СЕПП; 0,5 ха за други) е задължително в общата сеитбооборотна площ да се включат минимум 40 % култури със слята повърхност с изключение на площи за производство на тютюн


Национален стандарт 1.2. За отглеждане на земеделски култури се забранява използването на крайречни площи на разстояние по-малко от 5 m от реката

Национален стандарт 1.3. Задължително е запазването и поддържането на съществуващите трайни тераси в блока на земеделското стопанство и/или земеделски парцел и сключването на споразумения между земеползвателите на даден физически блок.

· Запазване на структурата на почвата:

Национален стандарт 3.1. Забранява се използване на земеделска техника в парцели с преовлажнена почва.
· Осигуряване на минимално ниво на поддръжка на естествените местообитания:


- Национален стандарт 4.1: Земеделски стопани, ползващи постоянно затревени площи (пасища и ливади), са длъжни да поддържат минимална гъстота от 0,15 животински единици на хектар (ЖЕ/ха) или да извършват минимум 1 коситба за съответната  година – до 15 юли за равнинните райони и до 15 август за планинските райони включени в обхвата на необлагодетелстваните планински райони. За равнинните райони, при наличие на заповед за 

обявяване на съответната защитена зона от Националната екологична мрежа "Натура 2000", издадена по реда на Закона за биологичноторазнообразие, с включена в нея забрана за косене до определена дата, срокът за извършване на коситба се удължава с 15 дни, след изтичане срока на забраната


- Национален стандарт 4.2. Задължително е постоянните пасища и ливади да се почистват от нежелана храстовидна растителност. Да се провежда борба с агресивни и устойчиви растителни видове - орлова папрат (Pteridium aquilinum), чемерика (Veratrum spp.), айлант (Ailanthus altissima), аморфа (Amorpha fruticosa) и къпина (Rubus fruticosus).


- Национален стандарт 4.3. Задължително е да се запазват съществуващите полски граници (синори) в блока на земеделското стопанство и/или земеделския парцел.


- Национален стандарт 4.4. Задължително е опазването на земеделски площи в близост до гори от навлизането на дървесна и храстовидна растителност в тях.
· Опазване и управление на използването на водите:


- Национален стандарт 5.1. При използване на вода за напояване, земеделският стопанин трябва да притежава съответния документ за право на ползване (разрешително, договор и др.)

 - Национален стандарт 5.2. Задължително е осигуряването на буферни ивици с ширина минимум 5 метра по протежение на повърхностни водни обекти (реки, язовири, езера, море), с изключение на оризовите клетки, чрез естествена растителност (трева, дървета, храсти) или поддържани в чим. Забранява се прилагането на минерални и органични азотсъдържащи торове в буферните ивици.

1.2. Околна среда
· Опазване на дивите птици


- Забрана за: 1. умишлено улавяне или убиване на диви птици с каквито и да е уреди, средства и методи; 2. умишлено разрушаване, увреждане или преместване на гнезда; 3. умишлено унищожаване на яйца на диви птици, включително в случаите, когато те са изоставени; 4. умишлено обезпокояване на дивите птици, особено през периода на размножаване и отглеждане на малките;*

*Забраните важат за земеделски стопанства на цялата територия на страната.


- НАТУРА зона за птиците (забрани): Забрана за премахване на характеристиките на ландшафта (синори, единични и група дървета) при ползването на земеделските земи като такива;*

* Ограничения за постоянно затревени площи (пасища, ливади и мери) и обработваеми земи



- НАТУРА зона за птиците (забрани): Забрана за използване на неселективни средства за борба с вредителите по горите (в селското стопанство);*

* Ограничения за обработваеми земи и трайни насаждения


- НАТУРА зона за птиците (забрани): Забрана за косене на ливадите до 01 юли;*

*Ограничения за постоянно затревени площи (пасища, ливади и мери)


- НАТУРА зона за птиците (забрани): Забрана за разораване и залесяване на ливади, пасища и мери, както и превръщането им в обработваеми земи и трайни насаждения;*

*Ограничения за постоянно затревени площи (пасища, ливади и мери)



- НАТУРА зона за птиците (забрани): Забрана за използване на пестициди и минерални торове в пасища и ливади;*

*Ограничения за постоянно затревени площи (пасища, ливади и мери)



- НАТУРА зона за птиците (забрани): Забрана за косене на ливадите от периферията към центъра, с бързодвижеща се техника и преди 15 юли;*

*Ограничения за постоянно затревени площи (пасища, ливади и мери) 



- НАТУРА зона за птиците (забрани): Забрана за промяна на предназначението и/или начина на трайно ползване на ливади, пасища, поляни, мери, мочурища, водоеми, водни течения, крайбрежни клифове (скали) в селскостопанския и горския фонд, с изключение на случаите, при които промяната е свързана със: изграждането на пречиствателни станции за питейни и отпадъчни води, на съоръжения за укрепване на свлачища; пътища и други елементи (обекти) на техническата инфраструктура; реализиране на планове, програми, проекти и инвестиционни предложения, за които към датата на обнародване на заповедта в "ДВ" има завършена процедура по глава шеста от Закона за опазване на околната среда (ЗООС) и/или чл. 31 ЗБР;*

*Ограничения за постоянно затревени площи (пасища, ливади и мери)



- НАТУРА зона за птиците (забрани): Забрана за промяна предназначението на и/или начина на трайно ползване на ливади, пасища, поляни, мери, мочурища, водоеми, водни течения, пясъчни дюни в селскостопанския и горския фонд, с изключение на случите, при които промяната е свързана със: изграждането на пречиствателни станции за питейни и отпадъчни води, на съоръжения за третиране на отпадъците, на съоръжения за укрепване на свлачища; пътища и други елементи (обекти) на техническата инфраструктура; реализация на други планове, програми проекти и инвестиционни предложения, за които към датата на одобряване на заповедта в "ДВ" има завършена процедура по реда на глава шеста от ЗООС и/ или по чл. 31 ЗБР.*

*Ограничения за постоянно затревени площи (пасища, ливади и мери)



- НАТУРА зона за птиците (забрани): Забрана за разораване на пасищата и превръщането им в обработваеми земи.*

*Ограничения за постоянно затревени площи (пасища, ливади и мери)
· Опазване на водите от замърсяване с нитрати

· Спазване на периодите на внасяне на азотсъдържащи торове;
· Спазване на начините на внасяне на азотсъдържащите торове;
· Спазване на годишната норма на торене на органичните торове;
· Спазване на мерките за торене на равнинни терени (отстояние от водни обекти);

· Спазване на ограничителните мерки за торене (при почви с лек механичен състав, замръзнали, преувлажнени, покрити със снежна покривка);
· Спазване на допълнителни мерки на наклонени терени;

· Спазване на изискванията при съхранение на оборски тор;

· Спазване на изискванията при съхранение на минерални торове;

· Спазване на изискванията за опазване на околната среда при товарене и транспорт на азотосъдържащи торове (органични и минерални)

· 
Опазване на Хабитатите и дивата флора и фауна
· Забрана за умишлено бране, събиране, отрязване, изкореняване или друг начин на унищожаване на екземпляри от защитени растителни видове, в обхвата на Директива 92/43, включени в приложения 2 и 3 на Закона за биологичното разнообразие в техните естествени области на разпространение съгласно Списък 1;


     -   На площите от стопанството, попадащи в защитена зона от Националната екологична мрежа "Натура 2000", се спазват забраните и ограниченията за земеделска дейност, включени в заповедта за обявяване и плана за управлението й. Когато защитената зона за опазване на природните местообитания съвпада със защитена територия съгласно Закона за защитените територии и в заповедта за обявяването й няма разписани конкретни забрани и ограничения, земеделският стопанин спазва режима за опазване и ползване на защитената територия;
· Регистрация и индентификация на едър рогат добитък

· Изискване животновъдния обект да е регистриран по чл. 51 или чл.137 от Закона за ветеринарномедицинската дейност;
· Изискване в животновъдния обект да бъде поддържан актуален регистър по утвърден от БАБХ образец на хартиен носител или в електронен вид;


- Изискване животните в обекта да са идентифицирани съгласно нормативните изисквания (с изключение на животните родени в стопанството, които не го напускат);



    - Изискване за уведомяване на ветеринарния лекар, обслужващ животновъдния обект за всички раждания, смъртни случаи и движения на животните в рамките на 3- 7 дни;


  -  Изискване за отглежданите животни от ЕРД да бъде издаден ветеринарномедицински паспорт в рамките на законоустановения срок;

· Регистрация и индентификация на овце и кози

· Изискване животновъдния обект да е регистриран по чл. 51 или чл.137 от Закона за ветеринарномедицинската дейност
· Изискване в животновъдния обект да бъде поддържан актуален регистър по утвърден от БАБХ образец на хартиен носител или в електронен вид;


     -  Изискване животните в обекта да са идентифицирани съгласно нормативните изисквания (с изключение на животните до 6 месеца от раждането и до 14 дни от минаването на граничния пункт при внос от трета страна);



    - Изискване за уведомяване на ветеринарния лекар, обслужващ живо- тновъдния обект за всички раждания, смъртни случаи и движения на животните в рамките на 3- 7 дни;



    -  Изискване за придвижване на животните с ветеринарномедицинско свидетелство.
Националните стандарти са задължителни за изпълнение от всички земеделски стопани, собственици и/или ползватели на земеделски земи, които ще получават подпомагане по различните схеми на Общата селскостопанска политика (ОСП), допълнителните национални плащания и следните мерки от Програмата за развитие на селските райони: 
1. Плащания на земеделски стопани за природни ограничения в планински райони; 
2. Плащания на земеделски стопани за природни ограничения в райони, различни от планинските;
3. Агроекологични плащания; 4. Плащания по НАТУРА 2000 за земи; 5. Плащания по НАТУРА 2000 за гори.


Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.
IV. ЧАСТИТЕ ОТ МЕРИТЕ И ПАСИЩАТА, ПРЕДНАЗНАЧЕНИ ПРЕДИМНО ЗА    КОСЕНЕ 
    Частите от мерите и пасищата, предназначени за косене, са регламентирани в чл. 41 (който цитираме по-долу) от Наредба № 11 от 6 април 2009 г. за условията и реда заприлагане на мярка 214 "агроекологични плащания" от програмата за развитие на селските райони за периода 2007- 2013 г.;( Обн. ДВ. бр.29 от17 Април 2009г., изм. ДВ. бр.19 от9 Март 2010г., изм.ДВ. бр.18 от1 Март 2011г., изм. ДВ. бр.85 от1 Ноември 2011г.,изм. ДВ. бр.103 от 23 Декември 2011г, изм. и доп. ДВ. бр.23 от 20 Март 2012г., изм. и доп. ДВ. бр.24 от 12 Март 2013 г.). 

Чл.41 (2) Подпомаганите лица, които поддържат затревените площи чрез косене, спазват изискванията по ал. 1 и извършват:

1. (изм. - ДВ, бр. 19 от 2010 г., в сила от 09.03.2010 г.) първата коситба в равнинните райони от 15 юни до 15 юли, а в планинските райони съгласно Наредбата за определяне на критериите за необлагодетелстваните райони и териториалния им обхват (ДВ, бр. 20 от 2008 г.) - в периода 30 юни до 15 август;

2. косенето ръчно или с косачки за бавно косене, като косят от центъра към периферията, а когато това не е възможно - от единия край към другия, като използват ниска скорост.

(3) (Изм. - ДВ, бр. 19 от 2010 г., в сила от 09.03.2010 г.) В случаите по ал. 2, подпомаганите лица могат да извършват свободна паша на животни след последната коситба, с изключение на горските ливади, като спазват гъстота на животните до 1,5 ЖЕ/ха.

(4) Подпомаганите лица, които поддържат затревените площи чрез паша, спазват изискванията по ал. 1 и поддържат гъстота на животинските единици от 0,3 до 1,5 ЖЕ /ха.

V.    ВЕТЕРИНАРНА ПРОФИЛАКТИКА
Мерките за  ветеринарна профилактика и борба срещу болестите по животните са посочени в Държавната профилактична програма за задължителните мерки за профилактика и борба срещу болестите по животните през 2010 г., съгласно чл.118, ал.1 от ЗВД. При поява на заразна болест генералният директор на НВМС издава заповед, с която определя мерките за ограничаване и ликвидиране на болестта. Постоянно действащите към областните управи и кметства на общини  епизоотични комисии предприемат действия за изпълнение и контрол на взетите мерки за предотвратяване или ликвидиране на заболяването до стабилизирането на обстановката. В зависимост от епизоотичната обстановка се провеждат меропрития за обезвреждане на околната среда, химизация на биотопи, почистване и райониране на пасищата, хигиенизиране на водопои или налагане на забрана върху използването им при необходимост. В обявените огнища на заразни болести се провеждат задължителни /текущи и заключителни/ дезинфекции, дезинсекции и дератизации предвидени в съответната наредба. Съгласно чл. 108, ал. 1 от ЗВД средствата за покриване на разходите, свързани с епизоотични рискове, ежегодно се осигуряват целево от републиканския бюджет. При възникване на заболяване от списъка по чл.118, ал.1 от ЗВД, ДДД мероприятия и консумативите се заплащат от бюджета съгласно чл. 120 ал. 3 от ЗВД. Профилактичните ДДД мероприятия се договарят и заплащат от собствениците на обектите, съгласно чл.120, ал. 4 от ЗВД.


VI. ПОСТРОЯВАНЕ НА НАВЕСИ



Построяването на навеси  в мери и пасища се извършва съгласно изискванията на НАРЕДБА № 19 от 25.10.2012 г. за строителство  в земеделските земи и без промяна предназначението им и Закона за опазване на земеделските земи в сила от 06.11.2012 г., издадена от Министерството на земеделието и храните и Министерството на регионалното развитие и благоустройството Обн. ДВ. бр.85 от 6 Ноември 2012г.


VII. ОХРАНА 

Ползвателите на мери и пасища от общинския поземлен фонд организират охраната на   ползваните от тях имоти, включени в договора за наем и за които са поели задължението да ги подържат в добро земеделско и екологично състояние.


VIII.ДОГОВОРИ ЗА НАЕМ И АРЕНДА НА МЕРИТЕ И ПАСИЩАТА ПО ЧЛ. 101, АЛ. 1 ОТ ППЗСПЗЗ


Сключване на договори за наем или аренда на мерите и пасищата по ал. 1 се извършва след подаване на Заявление за ползване по населени места по образец.
Договорите за наем или за аренда на мерите и пасищата по чл. 101, ал. 1 от ППЗСПЗЗ се сключват между кмета на общината и наемателя или арендатора, съгласувани с кмета или кметския наместник на населеното място, съгласно изготвен предварително образец в срок не по-късно от 31.12. на текущата година. 


Животновъдите, ползватели на общинските мери се задължават:

· да почистват постоянните пасища от нежелана храстовидна растителност (къпина, шипка) и да се провежда борба с агресивни и устойчиви растителни видове (орлова папрат, чемерика);

· да не променят предназначението им и да не ги разорават. Да не ги използват за неземеделски нужди;

· да не допускат замърсяването им с битови, строителни, производствени, опасни и др. отпадъци;

· да не се пали растителност в мерите и пасищата;

· агротехнически мероприятия, като подсяване, торене, борба с плевелната растителност, отводняване и напояване, както и построяването на навеси, се съгласуват с общинска администрация, а мероприятията почистване от камъни и почистване от храсти с кмета/кметския наместник на населеното място;

· мерите и пасищата да се опазват от ерозиране, заблатяване, засоляване и др.;

· лично да съпровождат стадото по пътя до пасището и се грижат за него в пасището, или да ангажират и изрично посочат друго лице, което да извършва това от тяхно име и за тяхна сметка.

 IX.  ПОДДЪРЖАНЕ НА МЕРИТЕ И ПАСИЩАТА

        Поддържането на мерите и пасищата в добро земеделско и екологично състояние за    общо и за индивидуално ползване е съответно за сметка на общината и за сметка на ползвателите, съгласно чл. 37и, ал. 6 от ЗСПЗЗ.

